Diari Oficial de la Generalitat Valenciana


Sumari del DOGV 9725, del 15-11-2023 (2023/11958)

Extracte de la Resolució de 6 de novembre de 2023, del conseller d'Agricultura, Ramaderia i Pesca, mitjançant la qual s'estableix la convocatòria per a la concessió i sol·licitud de pagament de les ajudes directes al sector apícola incloses en les mesures urgents en matèria agrària i d'aigües en resposta a la sequera i a l'agreujament de les condicions del sector primari derivat del conflicte bèl·lic a Ucraïna i de les condicions climatològiques, en el marc del Reial decret llei 4/2023, d'11 de maig.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9725

Data del DOGV
:   15-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11795


Data del document
:   06-11-2023

Organisme emissor
:   Conselleria d'Agricultura, Ramaderia i Pesca

Tipus de document
:   Extracte

Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

Extracte de la Resolució de 6 de novembre de 2023, del conseller d'Agricultura, Ramaderia i Pesca, mitjançant la qual s'estableix la convocatòria per a la concessió i sol·licitud de pagament de les ajudes directes al sector apícola incloses en les mesures urgents en matèria agrària i d'aigües en resposta a la sequera i a l'agreujament de les condicions del sector primari derivat del conflicte bèl·lic a Ucraïna i de les condicions climatològiques, en el marc del Reial decret llei 4/2023, d'11 de maig. [2023/11831]  
BDNS (identif.): 726322.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/726322  
  
Apartat primer. Beneficiaris  
Ser apicultors transhumants i professionals, i s'entenen com a tals aquells que:  
a) Siguen titulars, a data d'1 de gener de 2023, d'explotacions inscrites en el Registre general d'explotacions ramaderes (REGA) amb el tipus d'explotació transhumant com a sistema productiu.  
b) Les explotacions que tinguen un cens associat igual o superior a 150 ruscos, segons la definició d'explotació professional establida per l'article 2.g) del Reial decret 209/2002, de 22 de febrer, pel qual s'estableixen normes d'ordenació de les explotacions apícoles i que hagen realitzat la declaració censal obligatòria l'any 2022 conforme amb el que es preveu en l'article 7.5 del reial decret esmentat.  
  
Apartat segon. Objecte  
Es tracta d'una mesura extraordinària de suport al sector apícola destinada a compensar als titulars d'explotacions apícoles per la pèrdua d'ingressos derivada de la disminució de la producció a conseqüència de la falta de pol·linització i de l'increment dels inputs, consistent en un únic pagament en funció del nombre de ruscos.  
  
Apartat tercer. Base reguladora  
El Reial decret llei 4/2023, d'11 de maig, pel qual s'adopten mesures urgents en matèria agrària i d'aigües en resposta a la sequera i a l'agreujament de les condicions del sector primari derivat del conflicte bèl·lic a Ucraïna i de les condicions climatològiques, així com de promoció de l'ús del transport públic col·lectiu terrestre per part dels joves i prevenció de riscos laborals en episodis d'elevades temperatures.  
  
  
Apartat quart. Quantia  
Import global màxim: 646.750,00 €.  
  
Apartat cinqué. Termini de presentació de sol·licituds  
El termini de presentació de les sol·licituds serà de 10 dies hàbils a comptar de l'endemà de la publicació de l'extracte de la convocatòria en el Diari Oficial de la Generalitat Valenciana.  
  
València, 6 de novembre de 2023.- El conseller d'Agricultura, Ramaderia i Pesca: José Luis Aguirre Larrauri.